|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 24. aprīlī** | **Nr. GND/2025/315** |
|  | **(protokols Nr. 10; 62.p)** |

**Par Gulbenes novada** **Teritorijas plānojuma grozījumu 1.0 redakcijas** **pilnveidošanu**

Ar Gulbenes novada pašvaldības domes 2025. gada 27. februāra lēmumu Nr. GND/2025/130 “Par Gulbenes novada Teritorijas plānojuma grozījumu 1.0 redakcijas nodošanu publiskajai apspriešanai un institūciju atzinumu saņemšanai” tika uzsākta Gulbenes novada teritorijas plānojuma grozījumu 1.0 redakcijas publiskā apspriešana. Publiskā apspriešana norisinājās no 2025. gada 28. februāra līdz 2025. gada 30. martam.

Ar Gulbenes novada teritorijas plānojuma grozījumu 1.0 redakciju varēja iepazīties <https://geolatvija.lv/geo/tapis?document=open#document_23835>, kā arī Gulbenes novada Centrālās pārvaldes Attīstības un iepirkumu nodaļā: Ābeļu ielā 2, Gulbenē, Gulbenes novadā.

Tika rīkotas divas publiskās apspriešanas sanāksmes – viena notika klātienē 2025. gada 20. martā plkst. 17.15 Gulbenes novada Centrālās pārvaldes ēkas Ābeļu ielā 2, Gulbenē, Gulbenes novadā, 3. stāva zālē, un otra tika rīkota attālināti *Google Meet* platformā, <https://meet.google.com/bfo-fieo-tik> 2025. gada 12. martā plkst. 17.15. Kopējais sanāksmju dalībnieku skaits 16 klātienē un 5 attālināti.

Gulbenes novada teritorijas plānojuma grozījumu 1.0 redakcijas publiskās apspriešanas laikā ir saņemti 6 personu iesniegumi, t.sk. 4 personu iesniegumi TAPIS sistēmā, un 12 institūciju atzinumi ar iebildumiem. Lai izvērtētu un iekļautu personu iesniegumus un novērstu institūciju atzinumos norādītās nepilnības, ir nepieciešams pilnveidot teritorijas plānojuma grozījumu 1.0 redakciju.

Pamatojoties uz Pašvaldību likuma 4. panta pirmās daļas 15. punktu, Teritorijas attīstības plānošanas likuma 12. panta pirmo daļu un 23. panta pirmo, otro un trešo daļu, Ministru kabineta 2014. gada 14. oktobra noteikumiem Nr. 628 “Noteikumi par pašvaldību teritorijas attīstības plānošanas dokumentiem” 87. punktu un 88.2. apakšpunktu, ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Pilnveidot Gulbenes novada teritorijas plānojuma grozījumu 1.0 redakciju atbilstoši publiskās apspriešanas rezultātiem un institūciju atzinumiem.

2. Lēmumu piecu darbadienu laikā pēc tā stāšanās spēkā ievietot Teritorijas attīstības plānošanas informācijas sistēmā (TAPIS).

3. Paziņojumu par Gulbenes novada Teritorijas plānojuma grozījumu 1.0 redakcijas pilnveidošanu publicēt pašvaldības informatīvajā izdevumā “Gulbenes Novada Ziņas”, vietējā laikrakstā “Dzirkstele” un Gulbenes novada pašvaldības tīmekļa vietnē [www.gulbene.lv](http://www.gulbene.lv).

Gulbenes novada pašvaldības domes priekšsēdētājs A. Caunītis